CELEX: 62010CA0378
Language: da
Date: 2012-07-12 00:00:00
Title: Sag C-378/10: Domstolens dom (Tredje Afdeling) af 12. juli 2012 — ansøgning om registrering i selskabsregistret indgivet af VALE Építési kft (anmodning om præjudiciel afgørelse fra Legfelsőbb Bíróság — Ungarn) (Artikel 49 TEUF og 54 TEUF — etableringsfrihed — ækvivalens- og effektivitetsprincippet — grænseoverskridende omdannelse — afslag på registrering)

22.9.2012   
            
            
               DA
            
            
               Den Europæiske Unions Tidende
            
            
               C 287/3
            
         Domstolens dom (Tredje Afdeling) af 12. juli 2012 — ansøgning om registrering i selskabsregistret indgivet af VALE Építési kft (anmodning om præjudiciel afgørelse fra Legfelsőbb Bíróság — Ungarn)
   (Sag C-378/10) (1)
   
   (Artikel 49 TEUF og 54 TEUF - etableringsfrihed - ækvivalens- og effektivitetsprincippet - grænseoverskridende omdannelse - afslag på registrering)
   2012/C 287/04
   Processprog: ungarsk
   
      Den forelæggende ret
   
   Legfelsőbb Bíróság
   
      Parter i hovedsagen
   
   VALE Építési Kft.
   
      Sagens genstand
   
   Anmodning om præjudiciel afgørelse — Magyar Köztársaság Legfelsőbb Bírósága — fortolkning af artikel 43 EF og 48 EF — flytning af et selskab henhørende under en medlemsstat til en anden medlemsstat med skift af den nationale lovgivning, der finder anvendelse — nationale retsforskrifter, der ikke gør det muligt at optage et selskab, der er stiftet i en anden medlemsstat, i handelsregistret i dettes egenskab af retlig forgænger
   
      Konklusion
   
   
               1)
            
            
               Artikel 49 TEUF og 54 TEUF skal fortolkes således, at de er til hinder for en national lovgivning, som giver selskaber, der er underlagt national ret, mulighed for omdannelse, men som generelt ikke tillader, at et selskab, omfattet af en anden medlemsstats ret, omdannes til et selskab, der er underlagt national ret, ved at stifte et selskab som det sidstnævnte.
            
         
               2)
            
            
               Artikel 49 TEUF og 54 TEUF skal i sammenhæng med et selskabs grænseoverskridende omdannelse fortolkes således, at værtsmedlemsstaten har ret til at fastlægge den relevante nationale ret for en sådan transaktion og således anvende bestemmelserne i dens nationale ret om nationale omdannelser, der regulerer stiftelsen og driften af et selskab, såsom kravene om udarbejdelse af en regnskabsopgørelse og en opgørelse over aktiver. Ikke desto mindre er ækvivalensprincippet, henholdsvis effektivitetsprincippet, til hinder for, at værtsmedlemsstaten
               
                           —
                        
                        
                           afviser ved grænseoverskridende omdannelser at gøre bemærkning om det selskab, der anmoder om omdannelsen, som den »retlige forgænger«, hvis en sådan bemærkning om forgængerselskabet skal gøres i selskabsregistreret ved nationale omdannelser, og
                        
                     
                           —
                        
                        
                           afviser at tage behørigt hensyn til dokumenter, der udgår fra oprindelsesmedlemsstatens myndigheder, under proceduren for registrering af selskabet.
                        
                     
         
      (1)  EUT C 317 af 20.11.2010.